text: Анатолій Арсеньевіч Міхайлаў (н. 27.05. 1939, г. Заметчына, Пензенскай вобл., Расія), філосаф. Акадэмік Нацыянальнай акадэміі навук Беларусі (1991; чл.-кар. з 1989), доктар філасофскіх навук (1986), прафесар (1988). Член Еўрапейскай Акадэміі навук і мастацтваў (Зальцбург, Аўстрыя, 1993).
  — Скончыў Белдзяржуніверсітэт (1961).
  — У 1966 – 1974 гг. выкладчык, дацэнт кафедры філасофіі Белдзяржуніверсітэта.
  — У 1974 – 1980 гг. супрацоўнік Цэнтра сацыяльнага развіцця і гуманітарных спраў (Нью-Йорк–Вена).
  — У 1980 – 1987 гг. дацэнт, прафесар кафедры філасофіі, з 1987 г. загадчык кафедры гісторыі філасофіі і логікі Белдзяржуніверсітэта.
  — З 1992 г. рэктар Еўрапейскага гуманітарнага ўніверсітэта.
  Навуковыя даследаванні ў галіне гісторыі філасофіі, сучаснай заходняй філасофіі і метадалогіі гуманітарных ведаў. Прааналізаваў радыкальныя пераўтварэнні, якія адбываліся ў філасофіі ХХ стагоддзя ў сувязі з узнікненнем і развіццём філасофіі жыцця, фенаменалогіі, экзістэнцыялізму, фундаментальнай анталогіі і герменеўтыкі.